Source: http://www.autora.sk/%C2%A777-komentar-k-postupom-uctovania-aktivacia/
Timestamp: 2018-08-14 15:09:55+00:00

Document:
§77 – komentár k postupom účtovania – Aktivácia | AUTORA
§77 – komentár k postupom účtovania – Aktivácia
18/07/2018 18/07/2018 Ing. Vladimír Pastierik	Daň z príjmov právnických osôb, Podvojné účtovníctvo Komentár podvojné účtovníctvo.
0.41 strany
Tento článok je komentárom k §77 740/2002 Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva
postupov účtovania. Ďalšie časti komentára k postupom účtovania nájdete tu.
Účtovná jednotka obstaráva majetok spravidla nákupom od externého dodávateľa, ale môže si majetok obstarať aj výrobou vo vlastnej réžii, ak má na to príslušné výrobné kapacity (napr. stavebná firma pre seba postaví sklad). Na účtoch účtovej skupiny 62-Aktivácia (účty 621, 622, 623, 624) sa teda účtuje aktivácia majetku (zásoby, investičný majetok) vyrobeného vo vlastnej réžii. Aktivácia v zásade predstavuje účtovanie obstarania majetku voči výnosom, čím sa vynulujú prvotné vlastné náklady (neutrálny výsledkový dopad).
Oceňovanie obstarania majetku vo vlastnej réžii
Stavebná spoločnosť si pre svoje potreby postavila garáže. Ako sa oceňuje takýto majetok obstaraný vo vlastnej réžii ?
Vytvorenie majetku vo vlastnej réžii (aktivácia) sa oceňuje na úrovni vlastných nákladov, teda bez zisku, lebo nedošlo k predaju do externého prostredia; vyplýva to ustanovenia §25 ods.1 pism. b) 431/2002 Zákon o účtovníctve
zákona o účtovníctve. Na účely zákona o účtovníctve sú vlastnými nákladmi pri zásobách (účtová trieda 1) vytvorených vlastnou činnosťou priame náklady vynaložené na výrobu prípadne aj časť nepriamych nákladov, ktorá sa vzťahuje na výrobu. Nepriame náklady teda môžu a nemusia byť súčasťou vlastných nákladov; v praxi sa vychádza z úvahy, že ak ide o rýchloobrátkové zásoby, tak sa do ocenenia vlastných nákladov nedoťahujú nepriame náklady, a naopak. Finančné náklady súvisiace s použitím cudzích zdrojov, napríklad úroky, sa môžu zahrnúť do vlastných nákladov len vtedy, ak patria do obdobia ich vytvárania ( §22 ods.4 740/2002 Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva
postupov účtovania).
Pri dlhodobom nehmotnom majetku a dlhodobom hmotnom majetku (účtová trieda 0) sú vlastnými nákladmi priame náklady vynaložené na výrobu a nepriame náklady vzťahujúce sa na výrobu. Priame náklady a nepriame náklady je potrebné stanoviť v internej účtovnej smernici, lebo v súčasnosti neplatí všeobecne záväzný právny predpis pre kalkulácie.
Podľa skúseností z audítorskej praxe, je obrat na účtoch účtovej skupiny 62 predmetom záujmu audítora najmä z dôvodu overenia, či aktivovaný majetok je správne a preukázateľne ocenený na úrovni vlastných nákladov.
Aktivácia dlhodobého nehmotného majetku (softvér)
Spoločnosť s ručením obmedzeným vyvíja softvér; kedy a za akých podmienok ho môže aktivovať do majetku na účet 013 ?
Podľa §37 ods.6 740/2002 Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva
postupov účtovania sa na účet 013-Softvér účtuje softvér bez ohľadu na to, či je lebo nie je predmetom autorských práv, ak je vytvorený vlastnou činnosťou, a to vrátane vývojovej činnosti za účelom používania pre potreby účtovnej jednotky alebo na účely obchodovania s ním, ak nejde o softvér na zákazku alebo o súčasť dodávky hardvéru.
Od roku 2018 je do uvedeného textu k účtu 013 doplnené „vrátane vývojovej činnosti“, so zámerom zjednotiť podmienky aktivácie majetku na účet 012 a účet 013. Vo všeobecnosti platí, že majetkom sú len také aktíva účtovnej jednotky, u ktorých je takmer isté, že v budúcnosti zvýšia ekonomické úžitky účtovnej jednotky. Softvér vytvorený vlastným vývojom sa aktivuje na účet 013, ak je možné preukázať súčasné splnenie týchto 7 podmienok (§37 ods.1 740/2002 Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva
až 4 postupov účtovania):
možnosť jeho technického dokončenia tak, že ho bude možné používať alebo predať,
zámer jeho dokončenia, používania lebo predaja,
schopnosť účtovnej jednotky jeho používania a predaja,
schopnosť vytvárania budúcich ekonomických úžitkov a existenciu trhu pre výstupy dlhodobého nehmotného majetku alebo pre dlhodobý nehmotný majetok sám o sebe, alebo, ak bude používaný vo vnútri účtovnej jednotky jeho použiteľnosť,
dostupnosť zodpovedajúcich technických zdrojov, finančných zdrojov a ostatných zdrojov pre dokončenie jeho vývoja, použitie alebo predaj,
spoľahlivé ocenenie nákladov súvisiacich s jeho obstaraním v priebehu vývoja,
náklady na vývoj sa aktivujú, ak ich suma neprevýši sumu, u ktorej je pravdepodobné, že sa získa z budúcich ekonomických úžitkov po odpočítaní ďalších nákladov vývoja, predaja a súvisiacich administratívnych nákladov.
Z uvedeného prehľadu vidieť, že aktivácia softvéru vytvoreného vlastným vývojom do majetku (účtovný zápis 041/623; 013/041) nie je vôbec jednoduchá. Posúdenie a preukázanie splnenia všetkých 7 podmienok na aktiváciu do majetku má zásadný dopad na správnosť účtovného zobrazenia a tiež daňového dopadu – ak je to majetok na účte 013, potom sa vykazuje v súvahe a postupne odpisuje do nákladov, ak to nie je majetok, potom sa účtuje do nákladov bežného účtovného obdobia. Odpisy softvéru sa vykonávajú počas jeho ekonomickej životnosti stanovenej v internom účtovnom odpisovom pláne tak, ako to umožňuje §28 ods.4 431/2002 Zákon o účtovníctve
zákona o účtovníctve; takto vyčíslené účtovné odpisy následne platia aj pre daňové účely – vyplýva to z §22 ods.8 595/2003 Zákon o dani z príjmov
Aktivácia vnútropodnikových služieb na reprezentáciu
Kedy sa účtujú reprezentačné náklady súvzťažne voči aktivácii ?
Podľa §77 ods.2 740/2002 Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva
postupov účtovania sa v prospech účtu 622-Aktivácia vnútroorganizačných služieb účtuje napríklad vnútropodniková preprava so súvzťažným zápisom na ťarchu účtu 513-Náklady na reprezentáciu. V praxi môže ísť o prípad, keď sa podnikové osobné auto použije na dopravu firemných hostí na letisko. Ak by sa na to použil taxík, potom by sa externý doklad od taxikára zaúčtoval na účet 513; v prípade použitia vlastného firemného auta by to malo byť obdobne.
Pri použití firemného auta, prvotné náklady najprv napadnú na druhové nákladové účty, napríklad mzdy, odpisy, PHM. Následne sa tieto prvotné náklady výsledkovo vynulujú cez účet 622 a prenesú na reprezentačné náklady na účet 513 (účtovný zápis 513/622). Z výsledkového hľadiska je účtovný zápis 513/622 neutrálny (teda akoby zbytočný), ale z hľadiska štruktúry nákladov znamená presun prvotných druhových nákladov na ich definitívny účel, a to sú – reprezentačné náklady. Zaúčtovaním nákladov na reprezentáciu sa vytvorila informácia aj pre zostavenie daňového priznania, lebo reprezentačné náklady sú podľa §21 ods.1 pism. h) 595/2003 Zákon o dani z príjmov
zákona o dani z príjmov nedaňový náklad.
§78 – komentár k postupu účtovania – Účtová skupina 64 – Iné výnosy z hospodárskej činnosti
Musíme počas roka alebo na konci roka účtovať o zásobách vlastnej výroby ?
Novela dane z príjmov od 01.09.2018 209/2018 8 Aug, 2018
Novela dane z príjmov od 01.10.2018 213/2018 8 Aug, 2018
§17 – Všeobecné ustanovenia o zisťovaní základu dane – komentár k dani z príjmov 8 Aug, 2018
Zmeny v účtovníctve od októbra 2018 na základe novely zákona o účtovníctve. 6 Aug, 2018
Skončenie podnikania fyzickej osoby (SZČO), ako vplývajú na základ dane pohľadávky, záväzky a zásoby? 25 Júl, 2018
Skončenie podnikania SZČO ( fyzická osoba ) – ako uplatniť daňový odpis na evidovaný majetok? 25 Júl, 2018
Spoločnosť poskytla sesterskej spoločnosti pôžičku pri úročení 1 %. Je takáto výška úroku v poriadku? 24 Júl, 2018
Záručné opravy, rezervy na záručné opravy a záručný paušál 10 Sep, 2015
§ 41 Prevádzkovanie lotérií a iných podobných hier – komentár k dani z pridanej hodnoty 27 Okt, 2016
Otváracia súvaha 3 Nov, 2017
Jednoduché účtovníctvo pre FO podnikateľov 10 Mar, 2016
Účtová trieda 4 komentár § 59 postupov “Účtovanie vlastného imania” 30 Nov, 2017
Automobil – nákup a predaj z hľadiska DPH v príkladoch 18 Okt, 2016
Účtová trieda 5 – Náklady – príklady účtovania (2.) 14 Júl, 2016
Použitie vlastných výrobkov na reprezentačné účely – daňové a účtovné súvislosti. 19 Júl, 2018
Predaj opotrebovaného stroja po skončení zákazky (účet 641) 4 Júl, 2018
nora.bugarova on § 15 Miesto dodania služby – komentár k zákonu o DPH
Dobrý deň, chcela by som sa spýtať, kedy uviesť (...)
cialis 20 mg best price (...)
Môj príspevok je zameraný na právnickú osobu (...)
uvaha on §8 Ostatné príjmy – komentár k zákonu o dani z príjmov
Dobrý deň, FO slovenský rezident predáva svoj obchodný (...)
uvaha on Nepeňažný vklad do základného imania od 2018
Dobrý deň, pán inžinier, ak FO Slovák vloží (...)
hpazmova on Trojstranný obchod
Dobry den moze slovensky podnikatel, platca DPH podla par. (...)
Ing. Zdenka Jablonková on § 50 Pomerné odpočítanie dane – komentár k DPH
Dobrý deň, dodanie liekov lekárňou nie je oslobodené (...)
Ing. Vladimír Pastierik on Transferová dokumentácia – úplná (metodika a vzor)
Hranica významnosti slúži na to, aby sa znížila (...)
MIMA on § 50 Pomerné odpočítanie dane – komentár k DPH
Dobrý deň, vedeli by ste mi pomôcť, prípadne (...)

References: §77
 §77
 §25
 §22
 §37
 §28
 §22
 §77
 §21

§78

§17

§ 41
 § 59
 § 15
 §8
 § 50
 § 50